Yari 1220a

La yari 1220a esis yardeko dil 13ma yarcento qua komencis ye la 1ma di januaro 1220 e finis ye la 31ma di decembro 1229. Dum la yari 1220a eventis, inter altri:

1220 
 printempo - Mongoli komandita da Chingiz-kano trairas dezerto Kyzylkum vers Bukhara. Rejulo Muhammad la 2ma di Khwarazm prefaras defenso cirkum lua chef-urbo, Samarkand. En februaro, Chingiz-kano proximigas Bukhara, qua defensesas da 20 mil soldati. Lokala chefi dil urbo apertas lia pordi a Mongoli, tamen, Turka trupi interne li decidas rezistar, e facos to dum 12 dii.
 Marto - Mongoli proximigas Samarkand, qua defensesas da 40 mil soldati e 20 milito-elefanti. Dum la 3ma dio, defenseri lansas lia elefanti, qui panikas, retroiras, ed aplastas Turka soldati ante eskapar. Muhammad la 2ma probas liberigar l'urbo, sensucese. Pos 1 semano, l'urbo kapitulacas, e multa ek lia 100 mil habitanti sklavigesos o mortigesos.
 julio - Krucomiliteri spolias Burlus, urbo che delto di Nilo, en Egiptia. Tamen, li subisas embusko dum lua retreto, e multa ek li kaptesas.